ክብል ይሓትት። "ናይቲ እዋን ወፍሪ ኣብ ስልጣን ዝነበረ ጉጅለ እቲ ጉዳይ ስለዝጀመሮ ናብቲ ኽሲ ዝኣተው ተጋሩ እንተነበሩ'ውን፡ ትግራዋይ ንምጥቃዕ'ዩ ዝብል ድምዳመ ኣይተውሃቦን ነይሩ" በሃሊ'ዩ። ብኣንጻሩ ሙሁር ፖለቲካል ሳይንስ ኣቶ የማነ ዘርኣይ ግና፡ እቲ ወፍሪ ጸረ ግዕዝይና ኣብ ልዕሊ ተጋሩ ዘነጻጸረ'ዩ ክብል ይሙግት። "ድሕሪ እቲ ብዓቃቢ ሕጊ ዝተውሃበ መግለጺ፡ ዝተፈላለያ መራኸብቲ ሓፋሻት እቶም ዘጥፍኡ ጥርጡራት ናብ ሓደ ጉጅለ ዝተኣከቡ ይብላ ነይረን" ዝብል ሓደ ሸነኽ ኣቶ የማነ ዘርኣይ ዝካትዐሉ መግለጺ'ዩ። ካልእ ይብል፡ "ኣብ ሜቴክ፣ ሓይሊ ምክልኻልን መከላኸልን ዝኣመሰሉ ወሰንቲ ኣብ ዝኾኑ ቦታታት ኣብ ልዕሊ ዝነበሩ ዘነጻጸረ'ዩ። ምእሳሮም ዘይኮነ፡ እቲ ዝትርጎመሉ ዘሎ መገዲ'ዩ እቲ ዝኸፍአ ነገር" ብምባል ብሄራዊ መልክዕ ክትሕዝ ይግበር ምህላው ይገልጽ። ምኽትል ርእሰ ምምሕዳር ትግራይ ዶክተር ደብረጽዮን'ውን ትማሊ ኣብ ዝሃቦ መግለጺ፡ ኣብቲ ናይ ሓባር መድረኽ ዝሕተቱ ኣካላት ኣለው ምስተብሃለ ልዕልነት ሕጊ ክክበር ኣለዎ ኢልና ስለንኣምን፡ ውሕስና እታ ሃገር ንምሕላው፣ ተሓታትነት ከይጎድል፡ ዘየማትእ ቅዋም ከምዘለና ኢና ገሊጽና ኢና ኢሉ። "እቲ ጅማሮ ኣብ ኣብ ዝተወሰነ ክሕጸር የብሉን። ከም ኢህወደግ ኢና ተመያይጥና፡ ክልቲኤን ጥራሕ ድማ ኣይኮናን ናይ ፌደራል ትካላት። ኩለን ይፈተሻ። ክልል'ውን ኩሉ ይፈተሽ። ብመሰረት እተ ዝነበረ ምርድዳእ ኢህወደግ ድማ እቲ ምጽራይ ክሰፍሕ ኣለዎ" ኢሉ ዶክተር ደብረጽዮን። "እቲ መስርሕ ተሓታትነት ድማ ብጥንቃቐ ክፍጸም ከምዘለዎ ኢና ተረዳዲእና" እውን ኢሉ ዶክተር ደብረጽዮን። ሙሁር ፖለቲካል ሳይንስ ኣቶ የማነ፡ እቲ ጸገም፡ እቶም ኣጥፊኦም ተባሂሎም ዝተጠርጠሩ ሰባት ኣብ ትሕቲ ቀይዲ ምእታዎም ዘይኮነ፡ ሓደ ጥርጡር ኣብ ቀይዲ ምስ ኣተወ፡ ንዝተኸሰስሉ ጉዳይ ንምጽላው ዝስርሑ ዜናታትን ሰነዳዊ ምድላዋትን ሕጊ ዘይተኸተሉን ምኻኖም'ዩ ይብሎ። ምንጪ ስእሊ, METEK "ብደረጃ ብሄር ዝፍጸም ገበን የለን" ብመሰረት ጸብጻብ ላዕለዋይ ዓቃቢ ሕጊ ፌደራል፡ ክሳብ ሕዚ 63 ብብልሽውናን ጥሕሰት ሰብኣዊ መሰላትን ዝተጠርጠሩ ውልቀ ሰባትን ሓለፍቲ ስራሕ መንግስትን ኣብ ትሕቲ ቀይዲ ውዒሎም፡ መስርሕ ፍርዲ ተጀሚሩ'ዩ። እዞም ንዝሓለፉ ዓመታት፡ ሃብቲ ህዝብን መንግስትን ኣባኺኖም፡ ሰብኣዊ መሰላት ጥሒሶምን'ዮም ዝብል ኽሲ ዝተመስረቶም ኣካላት ዝወሃቦም ፍርዲ ክሳብ ክንደይ ፍትሓዊ ክኸውን'ዩ፡ ዘካትዕን ዘዘራርብን ዘሎ ነጥቢ'ዩ። እቲ ኣካይዳ'ውን ምትእትታው ግዳማዊ ሓይሊ ወይ ሳልሳይ ኣካል ዘለዎ'ዩ ተባሂሉ። ምሁር ፖለቲካል ሳይንስ ኣቶ የማነ ዘርኣይ፡ ዝተፈላለዩ ኣካላት ኣብቶም ዝሓለፉ 27 ዓመታት ዝተሰርሑ ነገራት ብሙሉኦም፡ ኣጸሊሞም ወይ ኣጉዲሎም ዘቕርብሉ መገዲ ካልእ መግለጺ እቲ ግጉይ ዝብሎ ኣካይዳ ምኻኑ ይሕብር። "እቲ ሓይሊ ደሕንነተን ምክልኻል ሃገርን ድኹም ነይሩ ምባሎም፡ እዛ ሃገር ከመይ ገይሮም ድኣ የመሓድሩዋ ነይሮም ብዘብል ደረጃ'ዩ ቐሪቡ። ኣብ ኢትዮጵያ ጸገማት ዲሞክራስን ሰናይ ምምሕዳርን ከምዘለው ኩልና ንኣምን። እዚ'ውን ኮይኑ ግና ሃገር ዘውሓሱ ትካላት ደሕንነትን ምክልኻልን ከምኡ'ውን ቑጠባዊ ዕብየት ነይሮም'ዮም" ኢሉ። ኾይኑ ግና፡ ኣብዘን ትካላት ዝነበሩ ንሓደ ብሄር ዝውክሉ ሰባት ተሓተትቲ ብምግባር፡ እቶም ትካላት እምነት ከምዝስእኑ ትገብር ከለኻ፡ 'እማን ናይ ደገ ኢድ ኣእታውነት ኣሎ ክትብለ ይገብረካ'ዩ' ዝብል መደምደምታ ድማ ይህብ። ኤርትራዊ ተቐማጢ በርኒንግሃም ኣቶ ታደሰ ኪዳነ፡ ግን ብዚ ሓሳብ ኣይሰማማዕን። መራሕቲ ሃገራት ኢትዮጵያን ኤርትራን ውዕል ምልውዋጥ ሓበሬታ ስለዝተፈራረሙ፡ ህግደፍ ብዛዕባ ህወሓት ዘለዎ ሓበሬታ ንማእኸላይ መንግስቲ ከምዝህብ ርዱእ'ዩ። ይኹን'ምበር እቶም ጥርጡራት ንክእሰሩ ይጸሉ'ዩ ግን ኣይብልን ይብል። "ንጀነራል ክንፈ ዳኘው ፍሉይ ሓይሊ ትግራይ'ዩ ኣሲሩዎ። ኣብ ሞንጎ ሓለፍቲ ህወሓት ግን ገሊኦም ሕጊ ነፈጽም ዝብሉ ክህልው፡ እዚኦም ክብርና'ዮም ኣይኸውንን ዝብሉ'ውን ኣለው"። "እዚ ናይ ደገ ምትእትታው ዝብል ግን፡ ንውሽጣዊ ድኽመት ትግራይ ምኹንይ ንምግባር'ዩ። ካብ ህግደፍ ንላዕሊ መንግስቲ ኢትዮጵያ ዝሓየለ'ዩ፡ ስለዚ እቲ ናይ ደገ ምትእትታው ዝብል ናብ ኤርትራ ዘመጣጠረ እንተኾይኑ፡ ምኹንይ ኣይኸውንን" ኢሉ። መልሲ ዘይረኸበ ሕቶ ብሄረሰብ ኮንሶ ኢትዮጵያ፡ "ቅቡልነት ሃገራዊ ህንጸት ኣብ ፈተና ወዲቑ" ካልእ ንኣቶ ዮዉሃንስ ወልደገብርኤል ዓብዪ ሕቶ ዝኾኖ ብዙሕ ጉድለታትን ሕመቓትን ኣለዎም ዝተብሃሉ ስእነት ዓቕሚ ትካላት ፍትሒ እታ ሃገር'ዩ። "ንፍርዲ ቤት ብዝቐርበሉ ኽስን መረዳእታን'ዩ ፍርዲ ዝወሃብ። ገበን ናብ ውሉድ ኣይመሓላለፍን። ኩሉ ግዜ ወልቃዊ'ዩ፤ ሓበራዊ ወይ ጉጅለኣዊ'ውን ክኸውን ኣይኽእልን"። ኾይኑ ግና እቶም ኣለው ዝበሃሉ ትካላት ፍትሒ፡ ትማሊ እዚ ኹሉ ገበን እናተፈጸመ ብዝተፈላለየ መገዲ እናሰምዑ ስቕ ኢሎም ይርእዩ ብዝነበሩ ሰባት ዝምረሑ ብምኻኖም፡ እንታይ ዓይነት ተኣምራዊ ዓቕሚ ከምዝተፈጠረሎም እንድዒ ይብል ኣቶ ዮዉሃንስ። "ትካላት ዓቃቢ ሕጊ፣ ኣብያተ ፍርድን ቤት ህንጸትን ዓቕሞምን ብቕዓቶምን ስኢኖም'ዮም። ማሕበረሰባዊ እምነት ክረኽቡ'ዮም ኢለ ድማ ኣይኣምንን" በሃሊ'ዩ። ተዛማዲ ትሕዝቶ ቪድዮ, ስልጣን ናይ ምሓዝ ድሌት የብለይን ጃዋር መሓመድ ካብ ሕሉፍ ሰለስተ ዓመታት ንነዘ ኣብ ፖለቲካ ኢትዮጵያ ሽሙ እናገነነ ዝመጽአ ፖለቲከኛ እዩ። ብሰንኪ ኣብ ኣሜሪካ ኮይኑ ዝመርሖ ዝነበረ ቃልሲ ታሕተዋይ መሓውር መንግስቲ ኣዝዩ ከምዝተዳኸመ ይገልጽ።3 ሓምለ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
